ΓΡΑΠΤΗ ΕΡΩΤΗΣΗ E-1698/99

υποβολή: Erik Meijer (GUE/NGL) προς την Επιτροπή

(29 Σεπτεμβρίου 1999)

Θέμα: Αρνητικές συνέπειες της αντικατάστασης των εθνικών σημάτων έγκρισης από «πιστοποιητικά» των κατασκευαστών βάσει της συμμόρφωσης προς τα ευρωπαϊκά πρότυπα «Conformit Europenne»

1. Μπορεί η Επιτροπή να επιβεβαιώσει ότι η εισαγωγή κοινοτικής σήμανσης (Conformit Europenne) για προϊόντα κατανάλωσης και επαγγελματικά μηχανήματα δίνει την ευκαιρία στους κατασκευαστές τους να κρίνουν οι ίδιοι εάν τα προϊόντα τους ανταποκρίνονται στιςφιστάμενες απαιτήσεις για ασφάλεια, ποιότητα, ενεργειακή εξοικονόμιση και προστασία του περιβάλλοντος αντί να τηρούν ταφιστάμενα τώρα στα επιμέρους κράτη μέλη συστήματα σύμφωνα με τα οποία ένα προϊόν μπορεί να εισέλθει στην αγορά μόνο αφού έχει χορηγηθεί έγκριση φορέα ορισθέντος από «εθνική» αρχή όπως της ΚΕΜΑ στην Ολλανδία ;

2. Με ποιον τρόπο ελέγχει η Επιτροπή κατά πόσον τα προϊόντα τα οποία εμπίπτουν στο πεδίο ισχύος των ευρωπαϊκών οδηγιών για την κοινοτική σήμανση πραγματικά ανταποκρίνονται στις απαιτήσεις που προβλέπονται στις οδηγίες ;

3. Ελέγχει η Επιτροπή άραγε μήπως η συστηματοποίηση των πιστοποιητικών που χορηγούν οι ίδιοι οι κατασκευαστές και οι εισαγωγείς αναλαμβάνοντας την ευθύνη για τον έλεγχο των νέων προϊόντων βάσει των κοινοτικών οδηγιών, οδηγεί σε καταστρατήγηση των τεθεισών απαιτήσεων ; Εάν ναι, με ποιον τρόπο ; Εάν όχι, προτίθεται το ταχύτερο δυνατόν να διαβιβάσει προς το ΕΚ πρόταση για αποτελεσματικό έλεγχο ;

4. Μπορεί η Επιτροπή να επιβεβαιώσει ότι τα περιφερειακά γραφεία της ολλανδικής «Επιθεώρησης Εργασίας» και της «Υπηρεσίας Εγκρίσεως Προϊόντων» καθώς και οι συγκρίσιμοι φορείς σε άλλα κράτη μέλη είναι εξουσιοδοτημένα να ζητούν τους τεχνικούς φακέλους είτε από τον κατασκευαστή είτε από «Κοινοποιημένο Οργανισμό» σε ένα άλλο κράτος μέλος ; Εάν η απάντηση στο ανωτέρω ερώτημα είναι καταφατική τί σημαίνει αυτό για την αποτελεσματικότητα της τήρησης των οδηγιών ;

5. Σε πόσες περιπτώσεις κατά το 1998 ζητήθηκαν από «φορείς» των επιμέρους κρατών μελών οι φάκελοι με τα τεχνικά δεδομένα προϊόντων λόγω του ότιπήρξανποψίες ότι προϊόν που έφερε το κοινοτικό σήμα δεν ανταποκρινόταν σε θεμελιώδεις απαιτήσεις της σχετικής κοινοτικής οδηγία ;

6. Γνωρίζει η Επιτροπή ότι το 1998 κατά τη διάρκεια έρευνας της «Υπηρεσίας Εγκρίσεως Προϊόντων» στη Χάγη σχετικά με την ασφάλεια μηχανημάτων σμυριδοτροχών, μηχανημάτων όρυξης διατρημάτων και πριονοκορδελλών, προέκυψε ότι το 90 % από τα ερευνηθέντα μηχανήματα δεν ανταποκρινόταν προς την ευρωπαϊκή οδηγία για τα μηχανήματα και δεν πληρούσε καμία από τις απαιτήσεις του ολλανδικού «νομοθετικού διατάγματος»για τα μηχανήματα ;

7. Μπορεί να παρασχεθεί συνοπτικός πίνακας των σημερινών και προβλεπομένων δραστηριοτήτων της Επιτροπής προκειμένου να ενημερώνει γρήγορα και αποτελεσματικά τις εθνικές αρχές, τους ερευνητικούς οργανισμούς και τους πολίτες σχετικά με το εάν οι κατασκευαστές πραγματικά τηρούν τις θεμελιώδεις απαιτήσεις των σχετικών κοινοτικών οδηγιών ;

8. Σε τί διαβήματα σκέπτεται να προβεί η Επιτροπή προκειμένου να εκπονήσει στατιστικούς πίνακες για τις συνέπειες της συμμορφώσεως προς τα ευρωπαϊκά πρότυπα «Conformit Europenne» και κατόπιν να παρεμποδίσει οποιανδήποτε οπισθοδρόμηση για τους καταναλωτές, τους επαγγελματίες χρήστες και το περιβάλλον ;

Απάντηση του κ. Liikanen εξ ονόματος της Επιτροπής

(12 Νοεμβρίου 1999)

1. Το σήμα CE τοποθετείται σε προϊόντα που καλύπτονται από τις οδηγίες του τύπου «Νέα Προσέγγιση»(1)π'ευθύνη του παραγωγού, του εξουσιοδοτημένου στην Κοινότητα εκπροσώπου του ή τουπευθύνου για τη διάθεση του προϊόντος στην κοινοτική αγορά, ως ένδειξη συμμόρφωσης με τις βασικές απαιτήσεις των σχετικών οδηγιών καθώς και με τις διαδικασίες εκτίμησης της εν λόγω συμμόρφωσης που καθορίζονται στις εν λόγω οδηγίες. Οι εν λόγω διαδικασίες εκτίμησης της συμμόρφωσης διαφέρουν ανάλογα με την φύση των εμπλεκόμενων προϊόντων και των ενεχόμενων κινδύνων. Σε πολλές περιπτώσεις, απαιτούνται δοκιμές και πιστοποιητικά από τρίτα μέρη. Όλες οι διαδικασίες θεσπίστηκαν βάσειψηλών επιπέδων προστασίας. Επιπλέον, ενώ ορισμένα κράτη μέλη ενδέχεται να χρησιμοποίησαν σήματα ποιότητας για ορισμένα προϊόντα πριν από τη θέσπιση των κοινοτικών μέτρων, αυτό δεν αποτελούσε καθολική πρακτική. Κατά συνέπεια, η Επιτροπή δεν είναι σε θέση να συμφωνήσει με τη δήλωση του Αξιότιμου Μέλους του Κοινοβουλίου.

2.-3. Η εξασφάλιση της συμμόρφωσης εκ μέρους αυτών που τοποθετούν προϊόντα στην κοινοτική αγορά αποτελεί ευθύνη των κρατών μελών. Η Επιτροπή μεριμνά ώστε να εξασφαλιστεί ότι τα κράτη μέλη εκπληρώνουν την εν λόγωποχρέωση. Το πρόσφατο πρόγραμμα αμοιβαίων κοινών επισκέψεων, το οποίο ολοκληρώθηκε με σεμινάριο στις Βρυξέλλες, τον Σεπτέμβριο του 1999, προώθησε την ανταλλαγή απόψεων και ορθών πρακτικών" αποτελεί παράδειγμα ανταπόκρισης στην εν λόγω ευθύνη.

4. Η κοινοτική νομοθεσία ορίζει ότι ο κατασκευαστής, ο εξουσιοδοτημένος εκπρόσωπός του ή οπεύθυνος για την τοποθέτηση του προϊόντος στην αγορά (σε ορισμένες περιπτώσεις και από το πρόσωπο που κατέχει την τεκμηρίωση) πρέπει να είναι εγκατεστημένος στην Κοινότητα και να κατέχει την τεχνική τεκμηρίωση βάσει της οποίας έχει διαπιστωθεί η συμμόρφωση με τις οδηγίες του τύπου «Νέα Προσέγγιση», όπως επίσης και να τη θέτει στη διάθεση των εθνικών αρχών, εφόσον του ζητηθεί. Η τεκμηρίωση αυτή περιλαμβάνει όλες τις ειδικές πληροφορίες για την εξακρίβωση της συμμόρφωσης με τις απαιτήσεις ασφαλείας, και μπορεί να περιλαμβάνει πιστοποιητικά και εκθέσεις δοκιμών που εκδίδονται από κοινοποιημένους οργανισμούς, σε σχέση με την εκτίμηση της συμμόρφωσης. Η Επιτροπή θεωρεί ότι αυτό συμβάλλει στην αποτελεσματική εποπτεία της αγοράς.

5. Όταν ένας παραγωγός ζητά από κοινοποιημένο οργανισμό να προβεί σε εκτίμηση της συμμόρφωσης, όπως αυτή απαιτείται βάσει των οδηγιών του τύπου Νέα Προσέγγιση, η εκτίμηση διενεργείται βάσει, μεταξύ άλλων, της τεχνικής τεκμηρίωσης που παρέχεται από τον παραγωγό. Δεν αποτελεί καθήκον των κοινοποιημένων οργανισμών να διεξάγουν αυτόνομους ελέγχους στην αγορά. Αυτοί εμπίπτουν στις αρμοδιότητες των εθνικών αρχών.

6. Η Επιτροπή δεν γνωρίζει τα αποτελέσματα επισκόπησης του τύπου στον οποίο αναφέρεται το Αξιότιμο Μέλος του Κοινοβουλίου.

7. Ο εντοπισμός των ελαττωματικών προϊόντων αποτελεί ευθύνη των κρατών μελών. Η Επιτροπή, μέσω της διοικητικής συνεργασίας, των οδηγιών ασφαλείας και, όσον αφορά τα καταναλωτικά αγαθά που ενέχουν σοβαρούς και άμεσους κινδύνους, των διαδικασιών RAPEX, προωθεί την διάχυση πληροφοριών σχετικά με τα ελαττωματικά προϊόντα που εντοπίστηκαν από τις αρχές των κρατών μελών, όταν δεν έχει πραγματοποιηθεί ικανοποιητική επίλυση των προβλημάτων. Το σύστημα παρακολούθησης (επαγρύπνηση) των ιατροτεχνολογικών προϊόντων παρακολουθεί τα σοβαρά περιστατικά στα οποία εμπλέκονται ιατροτεχνολογικά προϊόντα, είτε αυτά είναι διορθωμένα είτε όχι.

8. Η παρακολούθηση και καταγραφή των βλαβών, προκειμένου να περιοριστεί η εμφάνισή τους, εξασφαλίστηκε στο παρελθόν στο πλαίσιο του Ευρωπαϊκού συστήματος παρακολούθησης των ατυχημάτων που συμβαίνουν κατ' οίκον και κατά την ψυχαγωγία (EHLASS). Το κοινοτικό πρόγραμμα δράσης για την πρόληψη των τραυματισμών στο πλαίσιο της δράσης στον τομέα της δημόσιαςγείας(2) θα ενισχύσει και αναπτύξει περαιτέρω την εν λόγω κατεύθυνση, συμβάλλοντας στον καθορισμό των τομέων όπου οι τυχόν ελλείψεις στην ασφάλεια των προϊόντων ενδέχεται να συμβάλλουν στην πρόκληση ατυχημάτων. Όπως διευκρινίστηκε ανωτέρω, η Επιτροπή δεν συμμερίζεται την άποψη του Αξιότιμου Μέλους του Κοινοβουλίου σύμφωνα με την οποία η χρήση του σήματος CEποβαθμίζει τα πρότυπα ασφαλείας. Πιστεύει μάλιστα ότι το ακριβώς αντίθετο ισχύει, εξ αιτίας της εφαρμογής ενιαίωνψηλών επιπέδων προστασίας για τα προϊόντα που κυκλοφορούν στην εσωτερική αγορά.

(1) ΕΕ C 136 της 4.6.1985" ΕΕ L 220 της 30.8.1993" ΕΕ L 282 της 17.11.1993.

(2) Απόφαση του Ευρωπαϊκού Κοινοβουλίου και του Συμβουλίου 372/1999/ΕΚ της 8ης Φεβρουαρίου 1999 για τη θέσπιση προγράμματος κοινοτικής δράσης για την πρόληψη των τραυματισμών στο πλαίσιο της δράσης στον τομέα της δημόσιαςγείας (1999-2003) ΕΕ L 46 της 20.2.1999.